Ir-Regolament tal-Kummissjoni (KE) Nru 524/2004
tas-19 ta' Marzu 2004
li għall-31 darba qed temenda r-Regolament tal-Kunsill (KE) Nr. 881/2002 li, jimponi ċerti miżuri ta' restrizzjoni fuq ċerti persuni u entitajiet assoċjati ma' Usama bin Laden, in-networks ta' l-Al-Qaida u tat-Taliban, u jħassar ir-Regolament tal-Kunsill (KE) Nru 467/2001 881
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nr. 881/2002 tas-27 ta' Mejju 2002 li jimponi ċerti miżuri speċifiki ta' restrizzjoni fuq ċerti persuni u entitajiet assoċjati ma' Usama bin Laden,in-networks ta' l-Al-Qaida u tat-Taliban u li tħassar ir-Regolament tal-Kunsill (KE) Nr.467/2001, li jipprojbixxi l-esportazzjoni ta' certu tip ta' merkanzija u servizzi lill-Afganistan,li ssaħħaħ il-projbizzjoni ta' titjir u testendi l'iffriżar ta' fondi u risorsi finanzjarji oħra lejn it-Taliban ta' l-Afganistan [1], kif kif emendat bir-Regolament (KE)Nr. 391/2004 [2] speċjalment bl-Artikolu 7(1)l-ewwel inċiż tiegħu
billi:
(1) L-Anness I tar-Regolament (KE) Nr.881/2002 jagħti lista tal-persuni, gruppi u entitajiet li għalihom japplika l-iffriżar ta' fondi u risorsi ekonomiki taħt l-istess Regolament.
(2) Fl-24 ta' Frar, fit-12 ta' Marzu u fis-17 ta' Marzu,il-Kumitat tas-Sanzjonijiet iddeċida li jemenda il-lista ta' persuni gruppi u entitajiet li għalihom japplika l-iffriżar ta' fondi u risorsi ekonomiki.L-ANNESS I għandu b'hekk jiġi emendat kif xieraq.
(3) Biex jiġi aċċertat li dawn il-miżuri previsti ikunu effettivi, dan ir-Regolament għandu jiġi fis-seħħ immedjatament.
ADOTTAT DAN IR-REGOLAMENT:
Artikolu 1
L-ANNESS I tar-Regolament (KE) Nr. 881/2002 qiegħed jiġi emendat hawnhekk skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 19 Marzu 2004.